Salgira
Salgira (ukraiņu: Салгир, Krimas tatāru: Salğır) ir Krimas pussalas garākā upe. Tās kopējais garums ir 204 kilometri un sateces baseina platība — 3750 km². Vidējā ūdens caurtece ir 2 m³/s. Salgiras upe sākas Čatirdaga kalnu masīvā un ietek limānu sistēmā — Sivašā. Pa ceļam tā tek cauri Simferopolei un šķērso Ziemeļkrimas kanālu, kuru galvenokārt izmanto hidroelektroenerģijai un lauksaimniecībai.